Louis Loiseau

Louis Loiseau (riwalnijhåve Louwis Loujhea) a skepyî a Mougnlêye li 3 d' may e 1858, ey a morou a Icsele li 23 d' avri e 1923.

Il a stî relî dins l' Antolodjeye des powetes walons namurwès.

Di s' mestî, il esteut martchand a Brussele.

 Ouve e walon 
C' esteut-st on scrijheu d' tchanson et arimés e walon. Il uzéve pacô do no d' pene "Jean Flâneur". Inte soçons, il esteut spoté "Gros Moxhon".

Si pus rlomêye tchanson, riprinjhe dins les plakes disk' å djoû d' ouy, c' est, sins manke "Li cariyon d' Sint-Åbwin.
Il a ossu scrît Li vix clotchi d'Saint Djean mettue à musique pa F. Lhoneut.

Il a bouté ey esse directeur deus ans al Mårmite.

Il eplaida deus ramexhnêye d' arimés : "Fåves et tchansons walones" (1892), et "Echos du terroir" (1897).

E 1942, Robert Boxus ripubliya eshonne li schôtlêye d' arimés Fleurs di Mouze k' avént stî eplaidîs dins l' gazete "L' Arsouye" après l' guere di 14, et scrîts e 1913 & 1914.

 Corwaitaedje di si ouve 
 Ortografeye 
Loiseau scrît dins ene ortografeye di dvant l' sistinme Feller. Mins cisse-ciale est padecô pus près do rfondou ki l' Feller:
 pol betchfessî oi (minme sicrijha) : "doirmu" (doirmi)
 pol betchfessî oe (sicrijha oè) : dji "croès" (dji croe)
C' est kécfeye li lijhaedje di Louwis Loujhea dins si mwaisse ortografeye (k' i n' vola nén k' on candje dins l' Antolodjeye des powetes walons namurwès, k' a miné Jean-Pierre Hiernaux a-z atåvler les betchfessîs oi et oe diviè 1987.

 Hårdêyes difoûtrinnes 
 On tecse da sinne (e rfondou walon) 
 Powinme a Mouze (e rfondou walon) 
 Sacwants ôtes sicrijhaedjes (mwaisse modêye) 



Loiseau